Lav et referat af nedenstående tekst:

Tekst:
Med et incidenstal på hele 84 er Frederikshavn Kommune, den kommune der lige nu topper listen med flest coronasmittede pr 100.000 indbyggere. Dernæst kommer Jammerbugt Kommune med et incidenstal på 78,3. Og der er yderligere to nordjyske kommuner på den meget lidt attraktive top ti over kommunal incidenstal. Aalborg Kommune markerer sig med det syvende højeste incidenstal i landet på 65,1, mens Mariagerfjord er på en niende plads med et tal, der hedder 62,3. I hele Region Nordjylland er incidenstallet på 50,4, og det dækker over, at der inden for de seneste syv døgn er konstateret 297 nordjyder smittet med Covid-19. Ifølge TV2s oplysninger, så ligger Jammerbugt og Frederikshavn kommuner sammen med Glostrup, Aarhus og Albertslund nu i farezone for at blive lukket ned. Incidens, antal smittede og positivprocent afgør, om sogn bliver lukket ned. Alle tre grænseværdier skal være opfyldt, før et sogn bliver lukket ned automatisk i mindst syv dage. Først når sognet har holdt sig under en af grænseværdierne syv dage i træk, bliver det genåbnet. Smitteprocent på 30 I Frederikshavn Kommune er det særligt Bangsbostrand Sogn, der har en høj positivprocent på 3,2, mens tallet er 2,3 procent for Aaby Sogn i Jammerbugt Kommune - og hele 30 procent for Alstrup Sogn i Jammerbugt Kommune. Der til kommer, at to sogne i Aalborg Kommune; nemlig Ferslev og Rørdal sogne begge har forholdsvis høje smitteprocenter på henholdsvis 4,1 og 14,7. Og også Oudrup Sogn i Vesthimmerlands Kommune ligger i den høje ende med hensyn til smitteprocent ud fra lørdagens corona-tal; nemlig med et smitteprocent på 11,1. Men det er altså kun Jammerbugt og Frederikshavn kommuner, der er tættest på at kunne blive lukket ned, da det som nævnt skal være alle tre grænseværdier, der skal være forhøjede. På landsplan viser de seneste tal fra Statens Serum Institut, at der er konstateret 243 smittede, der er sket 10 nye indlæggelser, hvilket dog giver et fald i antallet af indlæggelser på otte. Lige nu er 76 personer indlagt, heraf 20 på intensivafdeling, og 15 af dem ligger i respirator. Antallet af vaccinationer mod corona-virus er siden fredag steget med 65.931, det betyder, at 1.589.896 danskere lige nu er fuldt vaccineret.

Referat:
Jammerbugt og Frederikshavn kommuner er blandt de danske kommuner, der efter offentliggørelsen af dagens coronatal fra Statens Serum Institut, ligger tættest på at blive lukket ned. Og Frederikshavn er den kommune i landet, der lige nu har det højeste incidenstal.